שבי גביזון :

תסריטאי, במאי ומפיק, פרופסור בחוג לקולנוע באוניברסיטת תל אביב. מוותיקי הבמאים בקולנוע הישראלי. גדל בקרית ים ואחרי שירות צבאי ביחידת ההסרטה של צה"ל פנה ללמוד טלוויזיה באוניברסיטת תל אביב אך נשבה בקסמו של הקולנוע. סרט הביכורים שלו **שורו** היה שובר קופות ובטקס [פרסי אופיר](https://he.wikipedia.org/wiki/%D7%A4%D7%A8%D7%A1_%D7%90%D7%95%D7%A4%D7%99%D7%A8) גרף שישה פרסים, ביניהם פרס התסריט, פרס השחקן (משה איבגי), ופרס הסרט הטוב של השנה. גביזון עצמו זכה בקטגוריית הבמאי הטוב ביותר לשנת[1990](https://he.wikipedia.org/wiki/1990) . כמו כן זכה הסרט ב[פרס וולג'ין](https://he.wikipedia.org/wiki/%D7%A4%D7%A8%D7%A1_%D7%95%D7%95%D7%9C%D7%92%27%D7%99%D7%9F) ב[פסטיבל הקולנוע ירושלים](https://he.wikipedia.org/wiki/%D7%A4%D7%A1%D7%98%D7%99%D7%91%D7%9C_%D7%94%D7%A7%D7%95%D7%9C%D7%A0%D7%95%D7%A2_%D7%99%D7%A8%D7%95%D7%A9%D7%9C%D7%99%D7%9D) והופץ במדינות שונות בעולם. מאז סומן גביזון כבמאי מבטיח. סרטיו הבאים: **חולה אהבה משיכון ג'**, **האסונות של נינה**, ו**אבדות ומציאות** זכו גם הם בפרסים רבים ולאהדת הקהל והמבקרים. לגביזון גם מרבה בעשייה בעולם הטלוויזיה. הוא שימש כעורך תסריט לסדרות **מעורב ירושלמי, תיק סגור,** [**אהבה זה כואב**](https://he.wikipedia.org/wiki/%D7%90%D7%94%D7%91%D7%94_%D7%96%D7%94_%D7%9B%D7%95%D7%90%D7%91)**, הכל דבש** ו**יום האם**. גם סדרות אלו זכו בפרסים שונים ובקהל אוהד. הקולנוע של גביזון הוא אישי, א-פוליטי ולעיתים פנטזיונרי, ועל אף שהסיפורים מתרחשים בתוך המציאות הישראלית, זו מטושטשת כך שבעוד הוא שופך אור על מקומות מוכרים, הוא מעצב אותם באופן קוסמופוליטי כך שיעניקו פרשנות חדשה למקום ולסיטואציה כמו גם למחוזות הלב.